text: Ka Jingran dien jong ki Pulit Meghalaya naka ktem shipor kaba ki sah ha shnong Psiar shaduh sha shnong Sahsniang ka pyni ba ka Sorkar Jylla kala pyndem tdong bad pyndem niuhmat hakhmat ka Sorkar Assam.
text: #000002
text: Ha shwa ba ka sorkar jylla kan randien shaduh Sahsniang, ka Sorkar jylla ka ladei ruh ban phah randien shwa iaka ktem Pulit jong ka Sorkar Assam kaba don ha Mukoilum (Iakaba la tip mynta kum ka Mukoiram) ia kaba la pynieng la khamslem bha. Kane ka Shnong Mukoilum ruh haka jingshisha ka dang hap hapoh Meghalaya hi, bad kane ka jaka ruh kadang hap ha kata ka jaka khajia ( Disputed Area), hynrei ka jingiohlad jong ka Sorkar Assam ban pynieng Police Outpost ha katei ka jaka la bun bun snem ka long pynban kumba ailad iaka Assam ban pynthikna sha lade iakatei ka jaka. Wat iaka jingthmu buh Outpost ha Psiar bad Khatkasla ruh lada u paidbah um pyrshah khlempep hadien habud ngim nym lah shuh ban kam ba ka Psiar bad Khatkasla kadei ka jaka khajia ne ka Jaka jong ka Meghalaya. Wat ia mynta ruh iakitei ki shnong ngi la don haka jingartatien ban dang ioh biang shaka Meghalaya namar mynta la iohi ba ka Sorkar Assam ka la shlur bha ban wantur khah khah sha kitei ki ar tylli ki shnong.
text: #000003
text: Kham mynshwa kata dang tang kumba 10 snem shadien, ka Assam ka shait wan tur pud tang haduh shnong Moojem bad shnong Moolber, hynrei mynta ngi iohi ba kitei ki ar tylli ki shnong ka Assam kam juh bna shuh ban mushlia namar ka lah pyntikna ba kitei ki jaka ki lah hap beit shapoh Assam watla kim pat dei kiba hap shapoh Assam ruh.
text: #000004
text: Baroh kane ka jia dei namar ka jingkhein sting jong ka Sorkar Jylla jong ngi. Wan kawei ka sorkar ruh kajuh, wan kawei ruh kumjuh. Ka sorkar ka leit ka wan, man la ka san snem, ngi jied iaki nongialam, don kiba dang neh, don kiba la khlad, don kiba dang mih thymmai ruh, hynrei yn don pat kiba patiaw ia u pud u sam jong ka Jylla jong ngi.
text: #000005
text: Mynshwa ngi iohi ki ia dawa Outpost ha Moojem bad Moolber, hynrei mynta watla la dawa tang ha Psiar ne Khatkasla ruh hynrei ka sorkar jylla ka dang ong ba ymlah ban buh ha kitei ki jaka namar kidei ki ba hap ha u pud ia khajia.
text: #000006
text: Ka sorkar kaba la leit, ka la buh Sub Center ha shnong Psiar la kumba katto katne snem, bad ngi iohi ba ha kito ki por ka Sorkar Assam ka khlem pyrshah bha namar ba kim nud ban kam iaka Psiar ha kito ki por, bad la ioh ban pynieng iaka Sub Center kumba ka long mynta. Lada iaka Police Outpost ruh la pynieng naduh kito kipor ha shnong Psiar, la tikna ba ka sorkar Assam kamnud ban da pyrshah bha hakito ki por.
text: #000007
text: Haba ngi phai sha ka jingia khajia pud hapdeng ka Jylla Assam bad ka Jylla Nagaland , ngi iohi iaka jingshlur ki paid Naga bad ki pulit Naga. Ki Pulit Naga ki pahara hi iaka jylla lajong bad kim ailad iaki pulit Assam ban kyntur pud kumba ki leh ha khappud Meghalaya. Ki pulit Naga kim juh randien, haman ki por ba ki pulit Assam ki thmu tur pud, hynrei ki pulit Naga ki pyneh triang beit namar ki sngewthuh ba kim dei ban duh iala ka khyndew ka shyiap lajong. Nakata ka daw ngim juh kham iohi koit ba ka Sorkar Assam kan shlan ban tur khah khah sha u pud ka Nagaland kumba ki tur sha u pud u sam ka jylla Meghalaya.
text: #000010
text: Ymlah ban len ba haka por ka jinglong MLA jong u Ma Robinus Syngkon uba la jop ha u snem 2013, wat hapdeng ka jinglyngkot ka por kaba tang 5 snem ruh hynrei u la lah ban pyndep kloi iaka jingkieng Kureliya kaba la sahteng daki phew phew snem.
text: #000011
text: Ymtang katta dei haki por ka jinglong MLA jong une u rangbah ba la lah ban pynioh iaka Skul SSA ha Moolber. Nangta bun kiwei kiwei ki skim pynroi une u rangbah u la lah ban leh sha kitei ki thain khappud.
text: #000013
text: Bun bun sien utei u rangbah ula hiar sha kitei ki thain ban ia kynduh iaki paid khappud bad wat haka por ba thmu shna Police Outpost ki Pulit Assam ha Khatkasla ruh, utei u rangbah daka jingshlur ula hiar dalade hi ban beh iaki Pulit Assam.
text: #000014
text: Haba iadei bad u Local MLA uba mynta ym pat lah ban ong eiei namar u dang shu jop dang shisnem tam eiei. Bad ngi la iohi ruh iaka jingshim khia jong u halor ka kam khappud namar u la hiar dalade sha Khatkasla hakato ka sngi ba wan mut shna ktem ki pulit Assam.
text: #000016
text: Kaba khatduh hi nga sngew ban ong ba ka Bri U Hynniewtrep ka donkam shisha ban ioh iaki nongialam kiba shlur bad shynrang ka mynsiem ki ban mih madan ban iakhun iaka jingshah thombor jong ka jaitbynriew na kawei ka por sha kawei ka por. Lada ki nongialam jong ngi ki shlur, kiwei ki hap pyrkhat arsien ha shwa ban lehbor iaka Jaitbynriew ka jong ngi.
text: #000018